SUID-AFRIKAANSE RADIOLIGA 
SARLNUUS SONDAG 07 OKTOBER 2007 


U luister na ZS6SRL die amptelike radiostasie van die Suid-Afrikaanse Radioliga, 
die nasionale vereniging vir amateurradio in Suid-Afrika, met `n nuusbulletin 
wat elke Sondag om 08:15 SAT in Afrikaans en om 08:30 SAT in Engels uitgesaai 
word. Om na oudio via die web, of dmv. Echolink deur ZS6FCOS te luister, 
besoek www.sarl.org.za, klik op ARMI en volg die koppelings soos aangedui. 


Hierdie, en vorige bulletins, kan ook van www.sarl.org.za afgelaai word en u kan 
ook daar inteken om toekomstige bulletins per e-pos te ontvang. 


U nuusleser vanoggend is Johan, ZSGJPN, vanuit Pretoria met herleidings op 
51,400, 10,135, 7,066 en 3,695 MHZ asook 488,825 en 1 297 MHGz in die Preto- 
riagebied. (Ander nuuslesers verander soos toepaslik). 


STIL SLEUTELS 


Dit spyt die Pretoria Amateurradioklub om te moet aankondig dat Don Black- 
burn, ZS6GORT, se sleutel verlede Dinsdag stil geraak het na `n moedige stryd 
met kanker. Don was 'n vorige voorsitter van die klub. Ons innige simpatie aan 
sy eggenote Sue, ZS6SUE, en hul kinders Jonathan, ZR6JON, en Samantha. 


Die sleutel van Peter Finlay, ZSSADN, het op 23 September na `n lang siekte 
stil geraak. Aan sy familie en vriende, ons innige meegevoel. 


Sharief Osman, ZS1SSB, bekend as Ozzy, sterf op die ouderdom van 42 op die 
22 September 2007. Ons innige meegevoel aan sy eggenote Amina, 3 kinders, 
ander familie en vriende. 


(POUSE) 

In die nuus vandag; 

2008 SARL NASIONALE KONVENSIE `N FEES VAN AMATEURRADIO 
INTEGNET EN PRESIDENTSNET VANAAND 

UITBREIDING AAN DIE 40 METERBAND 

PROSES VIR OPSTEL VAN KONSEP KLI-REGULASIES GAAN VOORT 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


2008 SARL NASIONALE KONVENSIE `N FEES VAN AMATEURRADIO 


Die 2008 SARL Nasionale Konvensie sal van 11 ot 138 April in Bloemfontein 
gehou word en dit beloof om 'n naweek van aktiwiteite in amateurradio te 
wees soos wat Suid-Afrika vir baie jare nie beleef het nie. Die gashere vir die 
naweek sal die Bloemfontein Amateurradioklub wees en dit sluit op Vrydagaand 
'n besoek aan die Boyden sterrewag in. Die Algemene Jaarvergadering sal op 
Saterdagoggend plaasvind en gevolg word deur `n demonstrasie in jakkalsjag 


dmv. amateurradiorigtingpeiling en verskeie tegniese sessies dekkende HF, BHF' 
en Hamnet. 


Besoeke aan die Leeubergmuseum en Onse Rust sal gereël word met die feestelike 
toekenningsdinee in die Kommandorestaurant. Die naweek sal afgesluit word 
met ontbyt Sondagoggend en `n besoek aan die ZS9X-kompetisiestasie. 


Die organiserende komitee is in verbinding met SA Airlink om spesiale reis- en 
akkomodasiepakette aan te bied. Teken nou die datum aan en bly ingeskakel. 
Inligting sal spoedig op die web verskyn. 


INTEGNET EN PRESIDENTSNET VANAAND 


Die Presidentsnet kom vanaand, 7 Oktober, om 19:00 byeen en word deur In- 
tegnet gevolg. 


SARL-President, Graham Hartlett, sal praat oor planne vir die 2008 AJV en 
nominasies vir raadslede wat binnekort moet plaasvind. Hy sal ook praat oor die 
prosedure wat deur geaffilieerde klubs gevolg moet word om die Klas B eksamen 
vir hulle studente aan te bied. Na sy aanbieding sal die volledige eksamenprose- 
dure en vorms in die afdeling vir lede alleen op die SARL se webwerf beskikbaar 
wees. 


Die bespreking op Integnet sal gaan oor die HMO/SARL-bakenprogram en 
sal deur Dr Lee-Anne McKinnell van die HMO gelei word. John Willescroft, 
ZSGEF, wat die bakentoerusting bou, sal oor ontwerp- en bedryfsaangeleenthede 
praat. 'n Powerpointaanbieding is op die web www.sarl.org.za beskikbaar, klik 
op ARMI. 


Klubs wat hulle herhalers aan die net wil koppel, stuur asb. die telefoonnommer 
aan armi@sarl.org.za teen middag vandag. 


UITBREIDING AAN DIE 40 METERBAND 


Die SARL ontvang gereëld vrae van die amateurs aangaande die uitbreiding aan 
die 40 meterband. Hierdie aangeleentheid is bo-aan die agenda van interaksie 
met OKOSA. Daar is egter verskeie probleme wat oorkom moet word. Een daar- 
van is dat Suid-Afrika se seinverskaffer, Sentech, nog daardie segment gebruik 
en na hoër in die band sal moet verskuif. Die SARL is besig om die aangeleen- 
theid met Sentech te bespreek. In ooreenstemming met die TTU-ooreenkoms 
het Sentech die reg om daar tot 2009 uit te saai. 


HET JY JOU LIGALEDEGELD BETAAL? 


Rekeninge is in Junie uitgestuur met opvolgrekenings in Augustus en September. 
Indien jy nognie jou lidmaatskap hernu het nie, doen dit asb. sonder versuim. 
Lede wat nie teen die einde van Oktober hernu het nie, sal nie langer Radio 
ZS ontvang nie en sal ooknie toegang tot die afdeling vir lede alleenlik op die 
SARL se webwerf hê nie. Jou lidmaatskap belangrik vir amateurradio; die 
kollektiewe spreekbuis vir amateurradio is die SARL, die Nasionale Liggaam 
vir Amateurradio, wat sterk en verteenwoordigend moet wees. Jou lidmaatskap 


maak die verskil. Indien jy nie alreeds ʼn lid is nie, dit is nooit te laat om aan 
te sluit nie. Aansoekvorms is beskikbaar op www.sarl.org.za. 


PROSES VIR OPSTEL VAN KONSEP KLI-REGULASIES GAAN VOORT 


OKOSA het die TCS80-vergadering verlede Donderdag meegedeel dat die kon- 
sepregulasies vir KLT, Kraglyntelekommunikasie, komende Donderdag aan die 
Standaarde Skakelkomitee, SSK, vir bespreking voorgelê sal word. Die SARL 
het meegedoen aan die opstel van die tussentydse regulasies en het sekere eise 
gestel soos byvoorbeeld dat alle HF-amateurbande permanent uitgesluit word. 
Die SARL se standpunt is van kennis geneem, maar dit word gemerk dat geen 
uitsluiting ingesluit is in die finale konsep wat deur die SSK bespreek gaan word 
nie. Positiewe aspekte van die konsepregulasies is die insluiting van 'n steuring- 
sonderhandelingsproses en die vereiste dat `n publieke toeganklike databasis van 
KLT-installasies ingestel en bygehou sal word. KLI-verkopers moet ook kennis 
gee van beplande installasies. 


Die SARL het verder ook onder OKOSASse aandag gebring dat internasionale 
ondervinding getoon het dat steuringstandaarde wat op FCO-perke gebaseer 
is onvoldoende is en dat dit tot onnodige onderhandelingsprosesse sal lei. ʼn 
Onlangse verslag deur die ARRL se laboratorium, wat die tekortkominge van 


die FOC-regulasies blootlê, is ook ingedien. 


Verskeie addisionele probleme is ook uitgelig tydens die TCSO0-vergadering en dit 
sal deur die voorsitter van die TCO80-komitee se werkgroep oor elekromagnetiese 
versoenbaarheid by die SSK-vergadering, waarvoor hy uitgenooi is om by te 
woon, bespreek word. 


Nadat die finale konsep deur die SSK aanvaar is, sal die konsepregulasies in 
die Staatskoerant vir kommentaar gepubliseer word. Die SARL berei reeds 
kommentaar voor wat gebaseer is op die reeds bekende aspekte van die kon- 
sepregulasies en sasl sy o9bjeksies wysig sodra die finale konsep gepubliseer is. 
Dit word verwag dat die SARL ook die publieke verhore van kommentaar sal 
bywoon. 


AMATEURRADIO: RIGTINGPEILING 


Gedurende verlede week se Raadsvergadering is bespreking gewy aan die toekom- 
stige deelname deur Suid-Afrika aan kompetisies in amteurradiorigtingpeiling 
wat jaarliks deur die TARU in Europa gereël word. Op aanbeveling deur die 
voorsitter van die TARU se ARDP-komitee, Reinhardt Floesser, is dit besluit 
om eers ARDP op 80 m aan te pak. Die rede hiervoor is dat daar op 2 m te veel 
weerkaatsings plaasvind wat vir die nuweling probleme veroorsaak in 'n multi- 
senderkompetisie, wat die standaard van die TARU is. Riftingpeiling op ?2 m sal 
later bygevoeg word. Die internasionale kompetisies vind in twee kategorieë nl. 
HF en BHF plaas. 


Die SARL bestudeer die verskillende kringe en boustelle wat beskikbaar is en 
ontvang graag insette van klubs en individue. Stuur asb. jou kommentaar aan 


zsAbs@netactive.co.za. 'n Integnet met Rynhardt Floesser word vir 25 November 
beplan. 


JOTA EN JOTI 20 TOT 21 OKTOBER 


Dave Gemmell, ZSGAAW, DIE Nasionale Ko-ordineerder vir JOTA in 
Suid-Afrika maak bekend dat Jamboree-on-the-Air, JOTA, en Jamboree-on- 
the-Internet, JOTLop 20 en 21 Oktober sal plaasvind. 


Baie dankie aan Evan Davies, ZS6EVD, Eddie Leighton, ZS6BNE, en die Licht- 
enburg ARK wat ZSSOMAF in Mafikeng beplan het en gaan bedryf. 


Hierdie jaar is dit die 50ste JOTA en die 11de JOTI en dit is nie te laat om nog 
'n JOTA-stasie aan die gang te kry wat binne `n uur of so opgerig kan word nie. 


Indien padvinders jou nognie gekontak het nie, nooi hulle uit vir `n dag of 
naweek om met antennas te eksperimenteer en met lokale of oorseese JOTA- 
stasies kontak te maak. Stel hulle ebkend aan die verskillende modusse soos 
GG, RTD, PSK 31 ECHOLINK, Skype ens. vanaf julle klubhuis, tuis of waar 
ook al. 


Onthou, registreer jou stasie as `n opvoedkundige stasieby die SARL minstens 7 
dae voordie gebeurtenis sodat jou ongelisensieerde gaste ook jou sendertoerust- 
ing onder jou toesig mag gebruik en dus maksimum genot uit die gebeurtenis 
kan put. Vorms vir hierdie doel is beskikbaar by www.sarl.org.za. 


Meer internasionale inligting kan verkry word vanaf www.jota.org of 
www.jotajoti.org. 


LENTE GRP SPRINT 


Nege logstate is ontvang vir die Lente ORP Sprint wat op Sondag 9 September 
gehou is, 4 in die 5 watt klas en 5 in die 1 watt klas. Die uitslae is as volg: 


5 Watt: 1ste Vidi, ZS1EL 2 992 punte; 2de Ruaan, ZS6GRMS 1 600 punte; 3de 
Oakdale ARK, ZS1OAK 1 540 punte; 4de Allen, ZR1AAH 864 punte. 


1 Watt: 1ste Jan, ZS4JAN 15 120 punte; 2de Andre, ZS2ACP 12 960 punte; 
3de Pam, ZS6APT 3 960 punte; dde Pierre, ZS6BOS 2 520 punte; 5de Franz, 
ZSGEU 640 punte. 


Baie geluk aan die wenners! 
HE-VOORTPLANTINGSVOORSPELLING 


Hannes Coetzee, ZS6BZP, rapporteer dat die verwagte sonaktiwiteitsvlak baie 
laag sal wees. Die verwagte geomagnetiese veld sal stil wees behalwe gedurende 
17 tot 19 Oktober wanneer lae stormvlakke verwag word. Die verwagte effek- 
tiewe sonvlektelling sal gedurende die komende week minder as 5 wees. Met 
somer in die lug is die DX-toestande ook gelukkig bietjie meer rooskleurig. 


15 m en 20 m is die beste keuse vir DX met moontlike 15 en 20 m-openinge vanaf 
10:00 SAT na Indië. Daar is `n moontlikheid van 20 m-openinge na Australië 


vanaf 06:00. Vanaf ongeveer 16:00 is daar moontlike 15 en 20 m-openinge na 
Europa. Vanaf ongeveer 18:00 is daar moontlike 15 en 80 m-openinge na die 
VSA. 


Vir die morsekode- en digitale entoesiaste sal dit lonend wees om 10 MHZz te 
monitor. 


Plaaslik gaan toestande gedurende die dag op 40 m goed wees en selfs 30 m 
behoort goed oor die langer afstande te werk. Verder is dit nou weer die tyd om 
saans kontakte te maak vir jou 80 m WAZS-toekenning. 


Onthou dat hierdie net 'n voorspelling is en dat HF jou nog steeds kan verras. 
Skakel jou stel aan,luister en roep ook CO om seker te maak dat jy deel van die 
opwinding is. 


Besoek gerus www.spaceweather.co.za vir meer inligting. 
DAGBOEK VAN GEBEURE 


7 Oktober, vanaand Presidentsnet en Integnet: 18 Oktober - Klas A RAE; 20 
Oktober Kommentaar oor SARL 2008 Kompetisiehandboek moet ingestuur 
wees; 20 en 21 Oktober JOTA en JOTI. 


Sarlnuus nooi klubs en individue uit om nuusberigte wat vir radioamateurs en 
kortgolfluisteraars van belang is in te stuur. Indien moontlik, plaas nuusberigte 
in beide Afrikaans en Engels op www.sarl.org.za/newsinbox.asp nie later nie as 
die Donderdag wat die bulletindatum voorafgaan. 


Die SARL nooi u ook om na die program Amateur Radio Mirror International, 
wat om 10:00 SAT op 145,750 MHZ in die Pretoriagebied met herleidings op 7 
(82, 7 205 en 17 590 kHrz, te luister. Vir oudiostrome en Echolink deur ZS6FCS, 
besoek www.sarl.org.za, klik op ARMI en volg die skakels. `n Heruitsending vind 
Maandagaande om 21:00 SAT op 3 215 kHz plaas. Sentech borg die uitsendings 
op die nie-amateurfrekwensies. 


U het geluister na `n nuusbulletin van die Suid-Afrikaanse Radioliga wat deur 
George, ZSONE, saamgestel is. 


'n Voorspoedige week word aan almal toegewens, 73. 


/EX 


